Rúben Amorim

Rúben Filipe Marques Amorim (s. 27. tammikuuta 1985 Lissabon, Portugali) on portugalilainen entinen jalkapalloilija ja nykyinen valmentaja.

Amorim oli pelipaikaltaan keskikenttäpelaaja. Hän pelasi keskikentän keskustassa puolustavassa sekä hyökkäävässä roolissa.

 Ura pelaajana 
Seurajoukkue
Amorim on Belenensesin kasvatti. Hän teki ensiesiintymisensä maan pääsarjassa 14. joulukuuta 2003 ottelussa Alvercaa vastaan. Kaudella 2005–2006 hän nousi edustusjoukkueen kulmakiveksi pelattuaan 25 ottelua, joissa syntyi kolme maalia.

Vuonna 2007 hän oli Portugalin maajoukkueen mukana alle 21-vuotiaiden EM-kilpailuissa, jotka järjestettiin Alankomaissa. Kilpailuiden aikana useat eurooppalaisseurat kiinnostuivat hänestä, mutta hän päätti kuitenkin jäädä niistä huolimatta kasvattajaseuraansa. Belenses hylkäsi ostotarjoukset muun muassa Benficalta, Sporting Bragalta, Portolta, Schalkelta, Tottenhamilta ja Toulouselta.

Huhtikuussa 2008 Amorim teki nelivuotisen sopimuksen Benfican kanssa, kun hänen sopimuksensa Belenensesissä umpeutui. Hän kuului jo ensimmäisellä kaudellaan lissabonilaisseuran avauskokoonpanoon. Ensimmäisen maalinsa hän teki joukkueessa 23. marraskuuta 2008 ottelussa Académica de Coimbraa vastaan.

Uusien hankintojen Javi Garcían ja Ramiresin tulon myötä hänen peliaikansa laski hieman seuraavalla kaudella 2009–2010. Kauden aikana otteluita kertyi kuitenkin lopulta 24, joista kymmenessä hän oli avauskokoonpanossa. Kausi päättyi joukkueen osalta juhliin, kun se voitti pääsarjamestaruuden ensimmäisen kerran neljään vuoteen.

Maajoukkue
Hän ei kuulunut Portugalin päävalmentaja Carlos Queirozin valitsemaan 23-henkiseen vuoden 2010 MM-kilpailuihin osallistuvaan ryhmään, mutta oli yksi kuudesta varamiehestä, joiden oli tarkoitus paikata mahdollisten loukkaantumisien sattuessa ennen MM-kilpailuita. Loukkaantuneita pelaajia voi korvata varamiehillä aina 24 tuntia ennen oman ensimmäisen ottelun alkua asti.Pepe in Portugal squad  FIFA. Viitattu 8.6.2010.Release list of up to 30 players  FIFA. Viitattu 8.6.2010.

8. kesäkuuta 2010 Amorim otti loukkaantuneen Nanin paikan joukkueessa, joka joutui jättämään kilpailut väliin solisluuvamman vuoksi.World Cup 2010: Portugal's Nani out of World Cup BBC Sport. Viitattu 8.6.2010. Amorim teki ensiesiintymisensä maajoukkueessa 15. kesäkuuta 2010 MM-kilpailuijen ensimmäisessä lohkovaiheen ottelussa Norsunluurannikkoa vastaan.

 Ura valmentajana 

Lopetettuaan pelaajauransa, Amorim ryhtyi luomaan uraa valmentajana. Hän hankki valmentajalisenssin ja opiskeli mm. psykomotorista kuntoutusta, sekä suoritti harjoittelun José Mourinhon opissa.Why Man Utd appointed Ruben Amorim: The 'poet' who had an internship with Jose Mourinho and turned Portuguese football on its head can give Red Devils the shake-up they need Goal.com. Viitattu 4.9.2025. Valmennusuransa hän aloitti Portugalin kolmosdivisioonan Casa Piassa. Hän jätti seuran tammikuussa 2019, kun seura oli tuomittu pisterangaistukseen ja Amorim vuoden toimitsijakieltoon tämän toimittua valmennustehtävissä ilman vaadittavaa lisenssiä.Casa Pia perde seis pontos por Rúben Amorim dar indicações MaisFutebol. Viitattu 4.9.2025.Rúben Amorim demite-se de treinador do Casa Pia na sequência de castigos da FPF Sábado. Viitattu 4.9.2025.

Syyskuussa 2019 Amorim jatkoi valmennusuraansa Bragan organisaatiossa, kun hänestä tuli seuran reservijoukkueen päävalmentaja.OFICIAL: Rúben Amorim é o treinador do Sp. Braga B MaisFutebol. Viitattu 4.9.2025. Joulukuussa 2019 hän nousi potkut saaneen Ricardo Sá Pinton seuraajaksi Bragan edustusjoukkueen päävalmentajaksi.Rúben Amorim substitui Sá Pinto como treinador do Sporting de Braga JN. Viitattu 4.9.2025. Amorimin johdolla Braga juhli tammikuussa 2020 Portugalin liigacupin mestaruutta.Late Ricardo Horta strike wins the Taça da Liga for Braga Portugoal. Viitattu 4.9.2025. 

Maaliskuussa 2020 suurseura Sporting osti Amorimin  ulos Bragasta 10 miljoonan euron korvauksella ja teki tämän kanssa kesään 2023 ulottuvan sopimuksen.Rúben Amorim é o 3.º técnico mais caro do mundo, ficando atrás de outro português Amorim luotsasi Sportingin kaudella 2020/21 liigamestariksi 19 vuoden tauon jälkeen ja hänet valittiin vuoden valmentajaksi Portugalissa. Kaikkiaan Amorim luotsasi Sportingin kahteen liigacupin mestaruuteen, pudotuspeleihin Mestarien liigassa sekä toistamiseen liigamestariksi kaudella 2023/24. 

Marraskuussa 2024 Manchester United osti Amorimin ulos Sportingista ja teki hänen kanssaan kesään 2027 ulottuvan sopimuksen.United appoint Amorim as new head coach Manchester United. Viitattu 4.9.2025. Manchester United sijoittui Amorimin johdolla Valioliigassa kaudella 2024–2025 sijalle 15, mikä on joukkueen kaikkien aikojen huonoin sarjasijoitus Valioliigan aikakaudella. Eurooppa-liigassa Manchester United eteni loppuotteluun asti, jonka se hävisi Tottenham Hotspurille. Amorim sai potkut tehtävästään tammikuun alussa 2026. Potkujen aikaan Manchester United oli Valioliigassa kuudentena.

 Saavutukset 
 Pelaajana 
Benfica:
Pääsarjamestaruus: 2009–2010
Taça da Liga: 2008–2009, 2009–2010

 Valmentajana 
Braga:
Taça da Liga: 2019–2020
Sporting:
Pääsarjamestaruus: 2020–2021, 2023–2024
Taça da Liga: 2020–2021, 2021–2022
Manchester United:
Eurooppa-liigan hopeaa: 2024–2025

 Lähteet 

 Aiheesta muualla 
 Esittely ja tilastot Zerozero -sivustolla 

Luokka:Portugalilaiset jalkapalloilijat
Luokka:Portugalilaiset jalkapallovalmentajat
Luokka:Vuonna 1985 syntyneet
Luokka:Elävät henkilöt